CELEX: 32013R0482
Language: lt
Date: 2013-05-24 00:00:00
Title: 2013 m. gegužės 24 d. Komisijos įgyvendinimo reglamentas (ES) Nr. 482/2013, kuriuo iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai  Tekstas svarbus EEE

25.5.2013   
            
            
               LT
            
            
               Europos Sąjungos oficialusis leidinys
            
            
               L 139/6
            
         KOMISIJOS ĮGYVENDINIMO REGLAMENTAS (ES) Nr. 482/2013
   2013 m. gegužės 24 d.
   kuriuo iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą ir 4 dalį,
   kadangi:
   
               (1)
            
            
               Komisijos reglamente (ES) Nr. 206/2010 (2) nustatyti veterinarijos sertifikatų reikalavimai, taikomi įvežant į Sąjungą tam tikras gyvų gyvūnų ar šviežios mėsos siuntas. Jame taip pat pateikti trečiųjų šalių, teritorijų ar jų dalių, iš kurių į Sąjungą galima įvežti šias siuntas, sąrašai;
            
         
               (2)
            
            
               Reglamente (ES) Nr. 206/2010 nustatyta, kad žmonėms vartoti skirtos šviežios mėsos siuntos į Sąjungą gali būti importuojamos tik jeigu jos yra iš to reglamento II priedo 1 dalies sąraše nurodytų trečiųjų šalių, teritorijų ar jų dalių, kurioms pateiktas veterinarijos sertifikato pavyzdys, skirtas atitinkamai toje dalyje nurodytai siuntai;
            
         
               (3)
            
            
               Reglamento (ES) Nr. 206/2010 II priedo 1 dalyje keturios Botsvanos teritorijos dalys išvardytos kaip regionai, iš kurių į Sąjungą leidžiama importuoti tam tikrų rūšių šviežią mėsą. Šie regionai sudaryti iš kelių veterinarinės ligų kontrolės zonų;
            
         
               (4)
            
            
               2013 m. kovo mėn. Botsvanoje atliktas Komisijos auditas, siekiant įvertinti veikiančią gyvūnų sveikatos kontrolės sistemą, visų pirma snukio ir nagų ligos kontrolę. Auditu nustatyta, kad snukio ir nagų ligos viruso patekimo į šios trečiosios šalies teritorijos veterinarinės ligų kontrolės zonas Nr. 6 ir 4a rizikos negalima laikyti nereikšminga;
            
         
               (5)
            
            
               stebint nustatyta snukio ir ligų virusu užkrėstų ožkų ir laukinių medžiojamųjų gyvūnų veterinarinės ligų kontrolės zonos Nr. 6 intensyvios priežiūros zonoje. Iš šios intensyvios priežiūros zonos neturėtų būti leidžiama eksportuoti šviežios mėsos į Sąjungą. Tačiau riziką sudaro tai, kad ši teritorija yra arti veterinarinės ligų kontrolės zonos Nr. 6, iš kurios eksportuoti šiuos produktus leidžiama;
            
         
               (6)
            
            
               veterinarinės ligų kontrolės zona Nr. 4a turi bendrą sieną su kitomis Botsvanos teritorijomis, iš kurių į Sąjungą šviežios mėsos importuoti neleidžiama. Komisijos auditu nustatyta trūkumų gyvūnų sveikatos priežiūros veterinarinės ligų kontrolės zonoje Nr. 4a trūkumų. Be to, nustatyta trūkumų, susijusių su šios zonos atskyrimu nuo teritorijų, iš kurių neleidžiama į Sąjungą importuoti šviežios mėsos. Šie trūkumai kelia didelę snukio ir nagų ligos riziką;
            
         
               (7)
            
            
               Komisijos auditu taip pat nustatyta, kad oficialiosios kontrolės veiksmingumo tikrinimo sistema likusioje Botsvanos teritorijoje gerai organizuota ir patobulėjo lyginant su 2011 m., kai buvo atliktas ankstesnis auditas;
            
         
               (8)
            
            
               vis dėlto atsižvelgiant į snukio ir nagų ligos paplitimo riziką dėl šviežios šia liga užsikrėsti galinčių gyvūnų mėsos importo iš Botsvanos veterinarinės ligų kontrolės zonų Nr. 6 ir 4a į Sąjungą reikėtų sustabdyti leidimą eksportuoti į Sąjungą tokią šviežią mėsą iš šių veterinarinės ligų kontrolės zonų;
            
         
               (9)
            
            
               todėl Reglamentas (ES) Nr. 206/2010 turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 206/2010 II priedo 1 dalyje Botsvanos įrašas pakeičiamas taip:
   
      
                  „BW – Botsvana
               
               
                  BW-0
               
               
                  Visa šalies teritorija
               
               
                  EQU, EQW
               
               
                   
               
               
                   
               
               
                   
               
               
                   
               
            
                  BW-1
               
               
                  Veterinarinės ligų kontrolės zonos Nr. 3c, 4b, 5, 8, 9 ir 18
               
               
                  BOV, OVI, RUF, RUW RUF, RUW
               
               
                  F
               
               
                  1
               
               
                  2011 m. gegužės 11 d.
               
               
                  2012 m. birželio 26 d.
               
            
                  BW-2
               
               
                  Veterinarinės ligų kontrolės zonos Nr. 10, 11, 13 ir 14
               
               
                  BOV, OVI, RUF, RUW RUF, RUW
               
               
                  F
               
               
                  1
               
               
                   
               
               
                  2002 m. kovo 7 d.
               
            
                  BW-3
               
               
                  Veterinarinės ligų kontrolės zona Nr. 12
               
               
                  BOV, OVI, RUF, RUW RUF, RUW
               
               
                  F
               
               
                  1
               
               
                  2008 m. spalio 20 d.
               
               
                  2009 m. sausio 20 d.
               
            
                  BW-4
               
               
                  Veterinarinės ligų kontrolės zona Nr. 4a, išskyrus 10 km intensyvios priežiūros buferinę zoną, einančią palei vakcinacijos nuo snukio ir nagų ligos zonos ir laukinės gyvūnijos kontrolės teritorijos ribą
               
               
                  BOV,
               
               
                  F
               
               
                  1
               
               
                  2013 m. gegužės 28 d.
               
               
                  2011 m. vasario 18 d.
               
            
                  BW-5
               
               
                  Veterinarinės ligų kontrolės zona Nr. 6, išskyrus intensyvios priežiūros zoną, esančią zonoje Nr. 6 tarp Zimbabvės pasienio ir greitkelio A1.
               
               
                  BOV, OVI, RUF, RUW RUF, RUW
               
               
                  F
               
               
                  1
               
               
                  2013 m. gegužės 28 d.
               
               
                  2012 m. birželio 26 d.“
               
            
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 18, 2003 1 23, p. 11.
   
      (2)  OL L 73, 2010 3 20, p. 1.